Fábio Aurélio

Fábio Aurélio Rodrigues (født 24. september 1979 i São Carlos) er en brasiliansk tidligere fotballspiller som sist spilte for Grêmio Foot-Ball Porto Alegrense. Han spilte vanligvis på venstre side, som back eller på midtbanen, og var godt kjent for sine kraftige skudd. Aurélio har også et italiensk statsborgerskap, noe som gjorde at han kom utenom ikke-EU-kvoten for spillere i Europa.

 Karriere 
 São Paulo 
Da Aurelio var 17 år og tok steget opp på A-laget til São Paulo, trente han frispark sammen med Rogerio Ceni, som regnes som tidenes mestscorende keeper med 83 mål for klubblaget. 

 Valencia CF 
Aurélio kom til Spania etter OL 2000 og signerte en seksårskontrakt for manager Rafael Benitez. Den første sesongen hos spanjolene bidrog han til å sikre Valencia sitt første seriemester på 31 år. Den påfølgende sesongen etablerte han seg som den beste venstrebacken i den spanske serien med åtte ligamål; ti mål i alle konkurranser.

2003-04-sesongen var nok et stort år for Valencia, med nok et seriemesterskap og seier i UEFA-cupen. For Aurélio var sesongen en tragedie da han brakk beinet, mistet mesteparten av sesongen og fikk bare to kamper totalt.

 Liverpool FC 
Aurelio signerte en fireårskontrakt med Merseyside-laget 1. juli 2006 og gikk dermed som bosman-spiller fra Valencia CF. Aurélio selv innrømte etter overgangen at tiden med Benitez i Valencia var årsaken til at han ønsket å gå til England. icLiverpool - Benitez the deciding factor in Aurelio deal 03.07.06   

Han debuterte for Liverpool FC i Community Shield-finalen 2006 mot Chelsea FC ved å bli byttet inn i det 56. minutt, og han ble dermed den første første brasilianer som spiller for Merseyside-laget.

31. mars 2007 var Aurélio en av nøkkelspillerne i Liverpool sin 4-1-seier over Arsenal på hjemmebane med målgivende pasninger til Peter Crouch og Daniel Agger.
I kvartfinalen mot PSV Eindhoven 3. april 2007 i Mesterligaen 2006/2007 skadet Aurélio akillesen sin alvorlig og mistet resten av sesongen for Liverpool. I juli ble det meldt at han nok ikke var tilbake i trening før i august 2007. Liverpoolfc.tv - FABIO ON ROAD TO RECOVERY 15.07.07 12. september 2007 spilte Aurélio sin første treningskamp etter skaden. Liverpoolfc.tv - WATCH FABIO'S RETURN TO ACTION 12.09.07

Han skåret sitt første mål for klubben 2. mars 2008, i bortekampen mot Bolton Wanderers FC på Reebok Stadium i en kamp Liverpool vant 3-1.

I mars 2009 ble Aurelio en av flere røde helter, da han skåret det tredje målet på et frispark da Liverpool vant over Manchester United 4–1 på Old Trafford den 14. mars 2009.   Den 14. april skåret han i Mesterliga-kvartfinalen mot Chelsea FC på et frispark som lurte Peter Cech.  

 Meritter 

 Har spilt for Brasil sine aldersbestemte landslag U-17, U-20 og U-21 nivå. 
 Spilte på brasilianske fotballaget under Sommer-OL 2000 i Sydney.
São Paulo
 Brasiliansk seriemester: 1998, 2000
Valencia CF
 Spansk seriemester: 2002, 2004 
 UEFA-Cup-mester: 2004 
 UEFA Super Cup : 2004
Liverpool
 Community Shield: 2006

 Referanser 

 Eksterne lenker 

  Liverpoolfc.tv sin biografi om Aurelio
  Liverpool.no om Aurelio

Kategori:Brasilianske fotballspillere
Kategori:Italienske fotballspillere
Kategori:Fotballspillere under Sommer-OL 2000
Kategori:Deltakere for Brasil under Sommer-OL 2000
Kategori:Fotballspillere for São Paulo FC
Kategori:Fotballspillere for Valencia CF
Kategori:Fotballspillere for Liverpool FC
Kategori:Fotballspillere for Grêmio Foot-Ball Porto Alegrense
Kategori:Brasilianere av italiensk opphav
Kategori:Personer fra São Carlos i Sáo Paulo